經數: 一七三○

經名: 金剛三昧經論卷下

頁數: 九九一

上              欄

故言四緣如順三戒具足

經曰舍利弗言云何四緣如順三戒具足  論

曰此是第三重請

經曰佛言四緣者一謂作擇滅力取緣攝律儀

戒二謂本利淨根力所集起緣攝善法戒三謂

本慧大悲力緣攝衆生戒四謂一覺通智力緣

順於如住是謂四緣善男子如是四大緣力不

住事相不無功用離於一處卽不可心善男子

如是一事通攝六行是佛菩提薩般若海  論

曰此是第四廣說. 於中有二. 一者正答明戒

因緣. 二者乘顯攝一切行. 初中言四緣者. 謂

於一心本覺利中具四力用作三戒緣. 一滅

依止緣. 二生依止緣. 三攝依止緣. 四離依止

緣. 滅依止者. 謂本覺中性靜功德與諸煩惱

自性相違. 以是緣成攝律儀戒. 生依止者. 謂

本覺中性善功德與諸善根自性相順. 以是

緣成攝善法戒. 攝依止者. 謂本覺中性成大

悲自性不捨一切衆生. 以是緣成攝衆生戒.

離依止者. 謂本覺中性成般若自性捨離一

切事相. 以是因緣令三聚戒捨離事相順如

而住. 前三別緣. 後一通緣. 菩薩發心受三戒

時. 順本覺利而受持故. 以是四緣具足三戒.

大意如是. 次消其文. 一謂作擇滅力取緣者.

本覺本離煩惱繫縛. 擧體而作擇滅解脫. 有

力能取別解脫戒. 如似磁石引取於針. 雖無

作意而有力用. 當知此中道理亦爾. 二謂本

利淨根力所集起緣者. 謂本覺本來性淨功德

與諸行德而作根本. 由此根力起諸善法. 爲

所集起善法之緣. 卽此緣成攝善法戒. 三謂

中              欄

本慧大悲力緣攝衆生戒者. 謂本覺中照俗

之慧卽是大悲□潤衆生. 以是緣成攝衆生

戒. 四謂一覺通智力緣順於如住者. 謂本覺

中照通性智令三聚戒皆順如住. 如是四緣

體遍法界用攝萬行故言大力. 雖有大而而

同一味離諸名相差別事用. 故言不住事相.

雖無事相而有勝能能攝出世一切行德. 故

言不無功用. 由如是故只是本覺. 於俗法中

無如是義. 故言離於一處卽不可心. 上來別

明三聚戒緣. 自下明其通攝萬行. 始從十信

乃至等覺. 如是六位所有諸行. 皆是一覺之

所攝成. 故言一事通攝六行. 非但菩薩歸此

本覺. 諸佛圓智同歸此海. 故言是佛菩提薩

般若海

經曰舍利弗言不住事相不無功用是法眞空

常樂我淨超於二我大般涅槃其心不繫是大

力觀  論曰此是第五領解. 於中有二. 先領

所順一如. 卽是法身具足四德超人法相是

大涅槃. 後領能順如心. 隨如離繫而無不爲

大自在力

經曰是觀覺中應具三十七道品法佛言如是

具三十七道品法何以故四念處四正勤四如

意足五根五力七覺八正道等多名一義不一

不異以名數故但名但字法不可得不得之法

一義無文無文之相眞實空性空性之義如實

如如如如之理具一切法善男子住如理者過

三苦海  論曰此是大分第二明道品行從眞

性立. 於中有二. 先問後答. 問中言是觀覺中

者. 是能順觀所順本覺能所平等觀覺之中應

下              欄

具三十七道品行. 答中有二. 先許後釋. 何以

故下是第二釋. 於中有二. 直釋重顯. 初中言

多名一義者. 三十七品所目之義唯一觀覺無

二法故. 不一不異者. 觀覺不一而不異故. 約

不異門故言一義. 以名數故已下重顯. 於中

有四. 先遣異義. 次顯一義. 三明一義具一切

法. 四明一義離諸過患. 初中言以名數故但

名但字法不可得者. 謂世間修道品行法隨

名數故有三十七. 菩薩覺慧心所目義三十七

法皆不可得故. 第二中言不得之法一義無

文者. 心彼別法不得之時. 是法一味絶諸文

言故. 第三中言無文之相眞實空性者. 不得

別法之能觀心絶諸文言離差別相故. 空性

之義如實如如者. 此能觀心離諸相義. 不異

實相如如之理故. 如是本覺如如之理卽具

修成道品等法. 猶如鑄金具相好像. 故言如

如之理具一切法. 旣住如理具諸功德. 卽離

一切雜染過失故. 言住如理者過三苦海. 此

是第四離諸過患也. 此中略明道品之義. 於

中卽以四句分別. 一攝三十七以爲十法. 二

攝十法以爲四法. 三攝四法以爲一義. 四明

一義具三十七. 初攝三十七以爲十法者. 智

度論云. 三十七品十法爲本乃至廣說. 當知

開十立三十七. 論其法體唯有十法. 何等爲

十. 謂戒思受念定與慧信勤安捨. 云何開十

爲三十七. 開戒爲三. 正語業命. 思數立一. 謂

正思惟. 受亦立一. 謂喜覺分. 開念爲四. 念根

念力念覺正念. 開定爲八. 謂四如意足定根

定力定覺正定. 慧亦立八. 謂四念處慧根慧

經數: 一七三○

經名: 金剛三昧經論卷下

頁數: 九九二

上              欄

力擇法覺分及與正見. 勤亦立八. 謂四正勤

精進根精進力精進覺分及正精進. 信中立

二. 信根信力. 安捨各一. 謂倚覺分及捨覺分.

總而言之有其五例. 一者開八有三. 謂定慧

勤. 彼二十四此三所攝. 二者開四有一. 謂念.

所以彼四一念所攝. 三者開三有一. 謂戒. 所

以彼三一戒所攝. 四者開二有一. 謂信. 信攝

彼二. 五者立一有四. 思受安捨各攝自性. 如

是十法攝三十七. 二攝十法爲四種者. 第一

戒者色法所攝. 謂表無表. 第二思受遍行心

所所攝. 第三念定慧別境心所所攝. 第四信

等四善心所所攝. 三攝四法爲一義者. 覺慧

推心如是四法初一色法有方無方俱無所

得. 後三心所有時無時皆不可得. 是則雖非

無法而不得有可得之法平等一味. 當知四

法直是一義. 以之故言多名一義. 四明一義

具三十七者. 能所平等一味之義. 觀身等空

是四念處. 離諸懈怠是四正勤. 散慮寂滅是

如意足. 離不信等卽是根力. 滅無明等卽七

覺分. 離八邪法卽八正道. 如是遠離一切雜

染. 一義具足無量功德. 故言是觀覺中應具

三十七道品法. 又言如如之理具一切法

經曰舍利弗言一切萬法皆悉文言文言之相

卽非爲義如實之義不可言說今者如來云何

說法  論曰此下大分第三明佛言敎稱如理

說. 先問後答. 問中言一切萬法者. 世間言說

所安立法. 如言之法皆無所得故. 唯文言卽

非爲義. 諸法實義絶諸言說. 今佛說法若是

文言卽無實義. 若有實義應非文言. 是故問

中              欄

言云何說法

經曰佛言我說法者以汝衆生在生說故說不

可說是故說之我所說者義語非文衆生說者

文語非義非義語者皆悉空無空無之言無言

於義不言義者皆是妄語如義語者實空不空

空實不實離於二相中間不中不中之法離於

三相不見處所如如如說如無無有無有於無

如無有無有無於有有無不在說不在故不在

於如如不有如不無如說  論曰是第二答.

於中有二. 先是佛說之由. 後顯文義之異. 初

中言以汝衆生在生說故者. 汝謂身子. 衆生

卽是一切凡夫. 說於無爲卽在法體. 說於有

爲卽生法相. 如是在生之說不可說於實義.

我異彼說. 是故說之. 是爲佛說言敎之由. 次

顯文義不同相中. 先標二章後釋二章. 標中

言義語非文者. 語當實義故非直空文故. 文

語非義者. 語止空文故不關實義故. 第二釋

中先釋後章. 言皆悉空無者. 直有空文而無

實義故. 是釋文語也. 無言於義者. 無詮談於

如實之義故. 是釋非義也. 下總結. 言皆是妄

語者. 雖非違想而違義故. 猶如不見言見見

言不見等語. 如義已下次釋前章. 於中有二.

正釋重顯. 初中亦二. 先釋非文. 後釋義語. 釋

非文者. 謂非空無. 非空文故. 非無義故釋義

語者. 義合語故. 語如義故. 初釋中言實空不

空者. 謂說眞如實相亦空. 如前說言空相亦

空故. 言實空. 而不亡其實相之理故言不空.

雖非有實而非無實故. 空實不實者. 謂說眞

空不理是實故言空實. 而不存其眞空之理

下              欄

故言不實. 雖非無空而非有空故. 離於二相

中間不中者. 不空之語離於空相. 不實之語

離於實相. 故言離於二相. 然空實二相之間

不存非二之中. 故言中間不中. 旣離二邊亦

不墮中. 故言離於三相. 心言行處不過三相.

然此佛語遠離三相. 卽於其中心言路絶. 故

言不見處所. 如是妙契絶言之義. 所以不同

無義之文. 此釋非文也. 如如如說者. 是釋義

語. 上一如是契當. 下二如是義理. 如前遠離

三相之語契當如如義理而說. 所以佛說乃

是義語. 不同凡語之非義也. 如無已下第二

重顯. 先顯非文. 後顯義語. 初中言如無無有

無有於無者. 謂眞如理雖非是有而如本無

令無其有. 謂令無有法於無法中. 所以然者.

如本非有. 無於何有而墮無耶. 是故合於實

空不空之語也. 如無有無有無於有者. 謂眞

如理雖非是無而如本無令有其無. 謂令有

無法於有法中. 所以然者. 如本非無. 有於何

無而墮有耶. 是故合於空實不實之語. 有無

不在者. 如無有無故有不在. 如無無有故無

不在. 二旣不在. 何得有中. 卽合離於三相之

語如義旣爾合於義語. 是故佛語實非空文.

如是重顯非文釋也. 佛說名言如是當理故

後得智帶如是名. 思惟眞如卽得親觀眞如

理體故在1四名之中俱句也. 第二重顯義語

中言說不在故不在於如者. 佛語旣說有無

不在故. 不在有無於眞如理. 有不在者不有

如故. 無不在者不無如故. 則當不有如不無

如而說故言如不有如不無如說. 是故前言

經數: 一七三○

經名: 金剛三昧經論卷下

頁數: 九九三

上              欄

如如如說. 如是重顯義語之釋. 六分之中第

三分竟

經曰舍利弗言一切衆生從一闡提闡提之心

住何等位得至如來如來實相佛言從闡提心

乃至如來如來實相住五等位  論曰此下大

分第四明菩薩位從本利出. 於中有二. 先問

次答. 答中有三. 一者擧數總標. 二者別解. 三

者總明. 此卽總標. 五等位者. 等之言階. 從闡

提心者. 未發無上菩提心前皆名闡提. 以無

大乘決定信故. 然一闡提略有二種. 一者發

大願一闡提. 謂常不入涅槃者故. 二者無大

信一闡提. 此亦有二. 一者別一闡提. 謂起大

邪見斷善根者故. 二者通一闡提. 謂未發大

心無大信者乃至二乘四果皆入此闡提位.

今此文中約此最後故言從一闡提心乃至如

來有五等位. 未入十信者皆名闡提故. 此中

先明五位分齊. 第一信位在十信行. 雖未不

退發大心故. 本業經名信相菩薩. 第二思位

在三十心. 思量諸法唯識道理齊未眞證無

分別修故. 第三修位者在十地行. 得眞證修

對治十障故. 第四行位者在等覺行. 因行已

滿未至果地故. 第五捨位者在妙覺地. 不取

寂滅大悲普化故. 所以建立五等位者. 謂顯

退不退位差別故. 證不證位差別故. 等未等

位差別故. 因滿位差別故. 果圓位差別故. 如

其次第立五等位也. 大意如是. 次釋其文

經曰一者信位信此身中眞如種子爲妄所□

捨離妄心淨心淸白知諸境界意言分別  論

曰此下第二別釋. 初中有二. 先信後解. 初明

中              欄

信者. 所謂信有三種佛性. 信此身中眞如種

子者. 信住自性佛性眞如. 正是第一義空種

子. 卽是阿□菩提中道種子. 自性淨心本來

法然故名眞如. 與三身果而作正因故名種子.

未發心住名住自性. 未出諸障爲妄所□也.

言捨離妄心者. 是信引出佛性. 從十信位乃

至等覺漸出不信無知等障. 隨捨[&FFFF]#妄分別心

故. 言淨心淸白者. 是信至得佛性. 謂至道後

離一切垢自性淨心顯現淸白故上句信字貫

下二句故. 知諸境界意言分別者. 旣信三種

佛性. 亦知唯識道理故. 知心所取一切境界

唯是意言分別所作. 若離分別無所有故

經曰二者思位思者觀諸境界唯是意言意言

分別隨意顯現所見境界非我本識知此本識

非法非義非所取非能取  論曰此明思位亦

有二句. 先明無相尋思觀. 後顯無生如實智.

初言觀者. 思量觀察. 唯是意言者. 所取外境

無所有故. 隨意顯現者. 似外相分不離見故.

非我本識者. 離識已外所見境界旣非我識

故無所有. 此中言本識者. 謂第六識三有本

故. 如提婆菩薩所說頌言. 意識三有本. 諸塵

是其因. 若見塵非有. 有種自然滅. 上來通顯

無相尋思及如實智. 自下明其無生道理. 知

此本識非法非義者. 非能詮法非所詮義. 知

名與義互爲客故. 非所取非能取者. 所取塵

旣無. 能取不成故. 能取之義必待所取. 旣

無所待卽無能待故. 此是通顯無生尋思及

如實智. 始從十解已上乃至世第一法修此

尋思如實智觀. 於中亦有修慧觀察. 而皆未

下              欄

離思察分別. 所以通名爲思位也

經曰三者修位修者常起能起起修同時先以

智導排諸障難出離蓋纏  論曰此明修位.

亦有二句. 先明修相. 後顯修因. 言修相者. 謂

正體智止觀雙運更無出入故言常起. 言能

起者. 謂止能起. 能起觀故. 次言起者. 謂所起

觀. 止觀不離故曰同時. 止相觀如必同時故.

是明修相. 次顯其因. 所以得此雙運修者由

先加行排諸障故. 言智導者. 謂加行智意言

分別不離名言故名智導. 七地已還一切地

中皆有加行在先伏障故. 排諸障難者. 損伏

[&FFFF]#重故. 出離蓋纏者. 不起現纏故

經曰四者行位行者離諸行地心無取捨極淨

根利不動心如決定實性大般涅槃唯性空大

論曰是等覺位. 亦有二句. 先明位狀. 後顯

其行. 初中言離諸行地者. 行過十地故. 心無

取捨者. 解與佛同故. 故說此位名等覺行. 次

總結. 言極淨根利者. 謂本覺心顯成滿因故.

次明行中言不動心如決定實性者. 此位得

入金剛三昧故. 大般涅槃唯性空大者. 寂滅

無爲一相無相故. 如本業經言. 入金剛三昧

一相無相寂滅無爲名無垢地故

經曰五者捨位捨者不住性空正智流易大悲

如相相不住如三□三菩提虛心不證心無邊

際不見處所是至如來  論曰此明佛地. 亦

有二句. 先明捨義. 卽以三義顯其捨相. 不住

性空正智流易者. 不住涅槃陸身滅智智不滅

故. 量智續流隨根變易作佛事故. 大悲如相

相不住如者. 無緣大悲不取人法差別之相.

經數: 一七三○

經名: 金剛三昧經論卷下

頁數: 九九四

上              欄

故曰如相. □涉六道未曾停息. 故言相不住

如. 三□曰正. 三者云等. 菩提言覺. 總而言

之. 謂正等覺卽是圓滿無上菩提. 於中無住

虛心不證. 此三義中前二不住涅槃故捨. 後

一不取菩提故捨. 次明位狀. 心無邊際者.

歸一心源心體周遍. 遍十方故無邊. 周三世

故無際. 雖周三世而無古今之殊. 雖遍十方

而無此彼之處. 以之故言不見處所. 如是極

果不與他共. 唯乘如者之所來至. 以之故言

是至如來. 上來別明五等位竟

經曰善男子五位一覺從本利入若化衆生從

其本處  論曰此下第二總明. 於中有二. 一

者直明從本. 二者往復重顯. 此是初門. 五位

諸行不離本覺. [&FFFF]#不皆從本利而成. 成行之

時從前入後. 故名爲入. 入者自利. 化者利他.

如是二行皆從本處也

經曰舍利弗言云何從其本處佛言本來無本

處於無處空際入實發菩提而滿成聖道何以

故善男子如手執彼空不得非不得  論曰此

是重顯. 答中有二. 先法後喩. 法中四句. 前二

句明本處無處. 後二句顯從成因果. 何以故

者. 擧疑發起. 何者. 若本無處應無得入. 若得

入者非無本處. 爲遣是疑故引喩釋. 手執彼

空者. 手執喩能入之行. 虛空喩所入之本. 不

得者. 虛空無形可握故. 非不得者. 握內不無

虛空故. 本利亦爾. 本來無本處性故不可得.

無本之本不無故非不可得也

經曰舍利弗言如尊所說在事之先取以本利

是念寂滅寂滅是如總持諸德該羅萬法圓融

中              欄

不二不可思議當知是法卽是摩訶般若波羅

1密是大神[&FFFF]#是大明[&FFFF]#是無上明[&FFFF]#是無等

等[&FFFF]#  論曰此下第五. 明大般若圓融無二.

於中有二. 一者身子仰諮. 二者如來述成. 初

中亦二. 先領佛說本利圓融. 後顯卽是大般

若度. 言在事之先取以本利者. 是領佛言. 凡

欲發言作佛事時每先取其本覺之利. 是生

死念本來寂滅. 如是寂滅卽是如理. 理中總

攝本始諸德. 亦乃該羅生死萬法. 圓融不

二. 是故甚深不可思議. 此中雖具無量功德.

其體唯是本覺始覺平等無二. 故言卽是摩

訶般若. 如是般若窮源盡性故言波羅密. 別

而言之有二種到. 在等覺位到萬行之彼岸

故. 在妙覺時到萬德之彼岸故. 在等覺位略

有二到. 一者有大神力降伏三魔之怨. 如經

是大神[&FFFF]#故. 二者有大明照遍察四眼之境.

如經是大明[&FFFF]#故. 妙覺位中亦有二到. 一者

四智具足五眼圓滿. 照窮法界更無可加. 如

經是無上明[&FFFF]#故. 二者三身所顯無上菩提

更無與等諸佛無差. 如經是無等等[&FFFF]#故. [&FFFF]#

者禱也. 如世神[&FFFF]#有大威力. 誦[&FFFF]#禱神福無

不招禍無不[&FFFF]#. 今此摩訶般若波羅*密亦復

如是. 具前四德有大神力. 內卽無德不修. 外

卽無患不離. 若至誠心誦此名句仰禱諸佛

菩薩神人. 隨所心願無不成辦. 由是義故說

名爲[&FFFF]#. 如天帝釋誦此名句[&FFFF]#修羅軍之事

此中應說

經曰佛言如是如是眞如空性性空智火燒滅

諸結平等平等等覺三地妙覺三身於九識中

下              欄

皎然明淨無有諸影  論曰此下如來述成.

於中有三. 先總述. 次別述. 後卽總成. 總述成

者. 如是如是故. 別中亦二. 先述到因滿義. 後

述到果圓義. 初中卽顯等覺三地. 何等名爲

等覺三地. 一者百劫位. 二者千劫位. 三者萬

劫位. 如本業經言. 佛子摩尼瓔珞字者等覺

性中一人. 其名金剛慧菩薩. 住頂寂定以大

願力住壽百劫. 修千三昧已入金剛三昧. 同

一切法性. 二諦一諦一合相. 復住壽千劫學

佛威儀. 乃至入佛行處坐佛道場. 超度三魔.

復住壽萬劫化現成佛. 乃至現同古昔諸佛

常行中道. 大樂無爲而生滅爲異故. 今此文

言眞如空性者. 卽是第一同一合相. 謂同一

切有無諸法卽二諦法同融一諦. 一諦卽是

一合相故. 如是名爲眞如空性也. 性空智火

燒滅諸結者. 卽是第二超度三魔. 滅諸結者.

滅煩惱魔滅煩惱故. 陰魔不繫. 滅二魔故. 天

魔自伏. 但有不思議變易死魔耳. 平等平等

者. 卽是第三常行中道不墮二邊故曰平等.

爲顯常行故重言平等. 等覺三地者. 總前三

地. 此七後前二述大神[&FFFF]#. 其第三地述大明[&FFFF]#

也. 妙覺已下明到圓果. 言三身者. 一名法身.

二者應身. 三者化身. 一切諸佛三身道同. 是

述無等等[&FFFF]#句也. 於九識中皎然明淨無有

諸影者. 是述無上明[&FFFF]#之句. 前等覺位猶有

生滅未盡心源. 故在八識. 今到妙覺永離生

滅窮歸本覺一心之源. 故入第九識中明淨.

又前因位有仰緣義. 所以其心影像相現. 今

歸心源體彼本質. 由是諸影一切相盡. 以之

經數: 一七三○

經名: 金剛三昧經論卷下

頁數: 九九五

上              欄

故言無有諸影. 如本業經言. 佛子水精瓔珞

內外明徹妙覺常住湛然明淨名一切智地.

常處中道. 一切法上越過四魔. 非有非無一

切相盡. 頓解大覺窮化體神. 二身常住爲化

有緣. 案云. 彼經立二身者. 一法性身. 二應化

法身. 合餘二身爲一身故. 今此經中開此爲

二故說三身. 三之與二平等平等. 上來別述

到彼岸義

經曰善男子是法非因非緣智自用故非動非

靜用性空故義非有無空相空故善男子若化

衆生令彼衆生觀入是義入是義者是見如來

論曰此是總成圓融不二. 上約從淺入深

之門以顯因滿果圓差別. 若就一法不二之

門卽因果不二心境無別. 因果不二故言非

因. 心境無別故曰非緣. 所以然者. 如前所說.

因果心境者唯一圓智之自用故. 旣唯自用何

因何緣也. 又此智用在等覺位名照寂慧. 未

離生滅之動相故. 至妙覺位名寂照慧. 已歸

第九識究竟靜故. 然今就其不二之門. 非先

有動非後有寂. 寂動之用用性空故. 若就此

義性空是無. 無動靜故. 是亦不然. 故言非有

非無. 非有可爾. 云何非無者. 空相亦空故. 如

是述成. 圓融不二. 若化已下勸入是義

經曰舍利弗言如來義觀不住諸流應離四禪

而超有頂佛言如是何以故一切法名數四禪

亦如是若見如來者如來心自在常在滅盡處

不出亦不入內外平等故  論曰此下大分第

六明大禪定超諸名數. 於中有二. 先問後答.

問中言諸流者. 所謂三有往還流轉無休息

中              欄

故. 有頂者. 謂非想處三有頂故. 答中有二. 總

許別成. 別中亦二. 略明廣釋. 略中二句. 先

明世間禪不離名數. 後顯出世禪超彼名數.

若見如來者. 如前所說入如來觀故. 如來心

自在者觀如來心離諸縛故. 常在滅盡處者.

心心數法不生起故. 不出亦不入者. 心體如

理無起滅故. 所以能得不出入者. 內心外境

平等觀故. 略明文竟

經曰善男子如彼諸禪觀皆爲故想定是如非

復彼何以故以如觀如實不見觀如相諸相已

寂滅寂滅卽如義如彼想禪定是動非是禪何

以故禪性離諸動非染非所染非法非影離諸

分別本義義故善男子如是觀定乃名爲禪

論曰此是第二廣釋. 於中有四. 一者對相以

明離相. 二者對動以顯離動. 三者結義. 四者

結名. 初中先擧諸禪取相. 諸禪觀者. 世間八

禪. 言故想者. 不離古執無始妄想取諸相故.

下顯離相. 是如非復彼者. 入如來觀能所平

等名爲如故. 以如觀如實者. 平等之智達如

實故. 不見觀如相者. 不見能觀之智所觀之

如差別之相平等一味故. 旣忘能所見相不

起故言諸相已寂滅. 寂滅無異故卽是如義

也. 如彼已下對動顯離動. 先擧其動. 謂世間

禪取相心起卽是動念. 動念非靜故非眞禪

也. 下顯眞禪離諸動相. 言非染者. 謂非能染

非動念故. 非所染者. 非動所染本來靜故. 言

非法者. 非能緣心法故. 非影者. 非所現影像

故. 由是義故離諸動也. 離諸分別本義義故

者. 第三結義離分別者. 結離相義. 由離分別

下              欄

不取相故. 本義義者. 結離動義. 由本來靜不

起動故. 如是觀定乃名爲禪者. 第四結名. 離

相離動乃得禪名. 禪是靜慮之稱故. 彼世間

定名爲禪者. 是假號禪非眞禪故. 是一品內

有二分中爲利根者多文廣說. 六分之文竟

在於前

經曰舍利弗言不可思議如來常以如實而化

衆生如是實義多文廣義利根衆生乃可修之

鈍根衆生難以措意云何方便令彼鈍根得入

是諦  論曰此下第二爲鈍根者少文略攝.

然利鈍廣略有二種門. 若論探解利略鈍廣.

利者聞一以知故故. 鈍者聞十方解十故. 若

齊言解利廣鈍略利者多聞而多解故. 鈍者

誦少而總持故. 今此文意約此後門. 文中有

五. 一問二答三請四說五者大衆聞說得益.

此卽初文. 於中有二. 先領前說. 後問所疑. 措

者存意. 多文廣義鈍根狹才難以存意

經曰佛言令彼鈍根受持一四句偈卽入實諦

一切佛法攝在一偈中  論曰此是第二答. 如

來辯才無□自在故. 說一偈攝諸佛法. 佛法

之要在此四句. 令鈍根者. 誦持一偈常念思

惟. 乃至遍知一切佛法. 是名如來善巧方便

經曰舍利弗言云何一四句偈願爲說之論

曰是第三請

經曰於是尊者而說偈言因緣所生義是義滅

非生滅諸生滅義是義生非滅  論曰是第四

說. 此四句義有別有總. 別則明二門義. 總卽

顯一心法. 如是一心二門之內一切佛法. 無

所不攝. 是義云何. 前之二句融俗爲眞顯平

經數: 一七三○

經名: 金剛三昧經論卷下

頁數: 九九六

上              欄

等義. 下之二句融眞爲俗顯差別門. 總而言

之. 眞俗無二而不守一. 由無二故卽是一心.

不守一故擧體爲二. 如是名爲一心二門. 大

意如是. 次釋其文. 因緣所生義者. 是擧一切

世諦諸法. 是義滅者. 融俗爲眞. 謂所生義本

來寂滅故. 言非生者. 顯其生義是滅之由. 由

其生義卽非生故. 心其生義卽不成故. 是故

生義卽寂滅也. 滅諸生滅義者. 是擧眞諦寂

滅之法. 是義生者. 融眞爲俗. 謂寂滅法從緣

生起故. 言非滅者. 顯其寂滅是生之由. 由其

寂滅非寂滅故. 心寂滅義不可得故. 是故寂

滅從緣生也. 寂滅是生者. 不生之生也. 生義

是滅者. 不滅之滅也. 不滅之滅故滅卽爲生

也. 不生之生故生卽寂滅也. 合而言之. 生卽

寂滅而不守滅. 滅卽爲生而不住生. 生滅不

二動寂 無別. 如是名爲一心之法. 雖實不二

而不守一. 擧體隨緣生動. 擧體隨緣寂滅. 由

是道理生是寂滅寂滅是生. 無障無□不一

不異. 是謂一偈總別之義

經曰爾時大衆聞說是偈僉大歡喜皆得滅生

滅生般若性空智海 論曰此是第五聞說得

益. 卽顯得解總別道理. 所言滅者. 得上二句

生義滅故. 次言生者. 得下二句滅義生故. 是

明得二義. 滅生般若者. 是顯得二解. 是依別

門而得利也. 性空智海者. 總而觀之. 若滅若

生不守自性. 自性空智深廣無邊. 如是名爲

性空智海. 是依總門而得益也

如來藏1品  論曰眞俗無二一實之法諸佛

所歸名如來藏. 今此品中明無量法及一切

中              欄

行[&FFFF]#不歸入如來藏中. 故就所入以立名也

經曰爾時梵行長者從本際起而白佛言尊者

生義不滅滅義不生如是如義卽佛菩提菩提

之性卽無分別無分別智分別無窮無窮之相

唯分別滅如是義相不可思議不思議中乃無

分別  論曰別明觀行有六分中. 顯一切行

出眞性空竟在於前. 此下第六明無量法入

如來藏. 就文有二. 一明諸法諸行同入一處.

二顯入行入智因果差別. 初中亦二. 先明諸

法入一實義. 後明諸行入一佛道. 初中有

四. 一問二答三領四述. 問中有二. 先領前說.

後問所疑. 此中問者名梵行者. 是人形雖俗

儀. 心住一味. 以是一味攝一切味. 雖涉諸味

之穢塵俗. 不失一味之梵淨行. 此中顯如是

義. 所以令其發問. 從本際起者. 聞佛所說卽

入本際. 今欲發問從彼而起. 生義不滅者. 是

領下半. 是義生非滅故. 滅義不生者. 是領上

半. 是義滅非生故. 如是如義者. 總領一偈. 不

滅不生無二義故. 如是無二義諸佛所覺道

故言卽佛菩提. 覺順無二不分不別故言卽

無分別. 由其無所分別乃能無不分別. 故言

無分別智分別無窮. 所以分別無窮者. 只由

滅諸分別故. 言無窮之相唯分別滅. 如是義

相離言絶慮故不思議. 不思議中心言絶故.

乃無分別. 如是領前所說偈義

經曰尊者一切法數無量無邊無邊法相一實

義性唯住一性其事云何  論曰此是正問所

疑. 小乘敎有八萬法蘊. 一蘊之量十百之數.

今大乘敎不唯八萬故言法數無量無邊. 無

下              欄

邊敎法所詮義相更無異趣唯一實義. 敎法

衆多唯住一性甚難可解. 其事云何

經曰佛言長者不可思議我說諸法爲迷者故

方便道故一切法相一實義智何以故譬如一

市開四大門是四門中皆歸一市如彼衆庶隨

意所入種種法味亦復如是  論曰是第二

答. 於中有三. 謂法喩合. 初法說言我說諸法

者謂三乘敎及一乘敎. 爲迷者故者. 爲未達

一味者說故. 方便道故者. 皆入一味之方便

故. 入正觀時不須言敎故. 一切法相一實義

智者. 因諸敎法所入之相唯一實義正觀智

故. 喩中言一市者. 喩一實義. 開四門者. 喩四

種敎. 謂三乘敎及一乘敎. 是四門中皆歸一

市者. 依四敎者皆歸一實故. 如彼衆庶隨意

所入者. 隨根淺深隨入一敎故. 所以一市喩

一實者. 爲是百姓之所入故. 爲諸衆生之所

歸故. 合中言種種法者. 合於四門. 次言味者.

謂所趣味合於一市

經曰梵行長者言法若如是我住一味應攝一

切諸味  論曰此是第三領解. 攝諸味者. 攝

諸敎味歸一實故

經曰佛言如是如是何以故一味實義味如一

大海一切衆流無有不入長者一切法味猶彼

衆流名數雖殊其水不異若住大海卽括衆流

住於一味卽攝諸味  論曰此是第四述成.

於中有二. 總述別成. 別中有三. 謂法喩合.

合中有二. 一者合彼衆流. 先以法合後卽牒

喩. 二者合括衆流. 先擧其喩後以法合

經曰梵行長者言諸法一味云何三乘道其智

經數: 一七三○

經名: 金剛三昧經論卷下

頁數: 九九七

上              欄

有異  論曰此下第二明一切行入一佛道.

先問後答. 此是問異

經曰佛言長者譬如江河淮海大小異故深淺

殊故名文別故水在江中名爲江水水在淮中

名爲淮水水在河中名爲河水俱在海中唯名

海水法亦如是俱在眞如唯名佛道  論曰是

第二答有喩有合. 初中江河淮者. 喩三乘行.

海喩佛道. 大小異者. 喩三乘心寬狹不同. 深

淺殊者. 喩三乘智優劣有異. 隨前二義其名

各別. 俱在海中唯名海水者. 喩其三乘同入

十地法空眞如. 唯名佛道沒三乘名. 當知三

乘差別行者. 皆在地前方便道中[&FFFF]#不終入

眞如正觀. 所以三乘終無別歸. 如諸敎法同

入一味. 合喩之言在文可見

經曰長者住一佛道卽達三行梵行長者言云

何三行佛言一隨事取行二隨識取行三隨如

取行  論曰此下大分第二入行入智因果差

別. 於中有四. 一者入行差別. 二者入智差別.

三者入因事用. 四者入果常住. 初中有三. 一

者總標. 住一佛道者. 初地已上名住佛道. 具

三種智達三行故. 二者問. 三者答. 答中有二.

別明總釋. 別明中言隨事取行者. 謂依四諦

十二緣起隨因果事取道品行故. 隨識取行

者. 謂諸衆生唯一心作. 隨唯識理取四攝行

故. 隨如取行者. 謂一切法悉皆平等. 隨平等

如取六度行故. 攝行屬心故名爲取. 非謂能

所分別之取

經曰長者如是三行總攝衆門一切法門無不

此入入是行者不生空相如是入者可謂入如

中              欄

來入如來者入入不入  論曰此是總釋三行.

隨事行者. 共小乘門. 隨識行者. 獨大乘門. 此

二是差別門. 第三是平等門. 由是道理總攝

衆門. 又道品行不住生死門. 其四攝行不住

涅槃門. 隨如度行平等無二門故. 一切法門

無不此入. 入是行者不生空相者. 雖隨如行

而□隨事隨識行故. 不取空相而住寂滅也.

可謂入如來者. 雖隨事識而□隨如. 取平等

行故可謂能入如來藏海也. 入入不入者. 入

其入心於不入故. 能入所入平等無別故曰

不入. 雖無別異而亦非一故. 約觀心假名入

心. 如是入心不存入相故入其入於不入也

經曰梵行長者言不可思議入如來藏如[&FFFF]#成

實無有入處本根利力利成得本得本實際其

智幾何  論曰此下第二入智差別. 先問後

答. 問中有二. 先領前說. 後問所疑. 如[&FFFF]#成實

者. 如似穀[&FFFF]#成穗實時. 無能入者無所入處.

入如來藏當知亦爾. [&FFFF]#喩本利實喩得本. 入

時平等無所入處故

經曰佛言其智無窮略而言之其智有四何者

爲四一者定智所謂隨如二者不定智所謂方

便□破三者涅槃智所謂除電覺四者究竟智

所謂入實具足道長者如是四大事用過去諸

佛所說是大橋梁是大津濟若化衆生應用是

智  論曰是第二答. 於中有三. 所謂總標. 別

釋. 總明. 總標中言其智無窮者. 所達無邊故

其智亦無窮. 但以義類相對. 總略而說有四

而已. 別顯中言定智者. 平等性智唯在正觀

不作方便故名定智. 對治末那我我所執隨

下              欄

觀平等故曰隨如. 不定智者. 妙觀察智在第

六識方便進取故名不定. 方便道時推心□

破名事等相故曰□破. 此智實通方便正觀

但爲別定智故略擧方便耳. 涅槃智者. 成所

作智能現八相而作佛事擧最後相名涅槃

智. 除滅五識而得此智. 以是義故名除電覺.

電覺者. 謂五識乍起乍滅如電光故. 究竟智

者. 大圓鏡智. 唯究竟位得此智故. 於一切境

無不窮故. 入一實義故名入實. 無境不現名

具足道. 總明中言四大事用者. 用無不周故.

諸佛所說者. 諸佛道同故. 大橋梁者. 以是四

智載三乘人令到一乘之彼岸故. 大津濟者.

用此四智遍涉六道示出世道度愛河故. 是

故化者應用是智也

經曰長者用是大用復有三大事一者於三三

昧內外不相奪二者於大義科隨道擇滅三者

於如慧定以悲俱利如是三事成就菩提不行

是事卽不能流入彼四智海爲諸大魔所得其

便長者汝等大衆乃至成佛常當修習勿令暫

失  論曰此下第三入因事用. 於中有二. 長

行. 重頌. 初中有三. 略明. 重顯. 三者領解. 初

中有四. 一者總標. 二者別解. 三者合明. 四者

結勸. 總標中言用是大用者. 擧前所說四智

大用. 位在地上乃至佛果. 復有三事者. 能成

四智之事有三. 此在地前四位中. 行此三事

者. 初定次慧第三定慧俱行大悲爲體. 初言

定者. 卽三三昧. 此有多門左右異說. 或言空

無相無願. 或言無作無相空空或言空. 無

作無相. 隨1宜安立皆無障□. 或名三解脫.

經數: 一七三○

經名: 金剛三昧經論卷下

頁數: 九九八

上              欄

唯在無漏故. 或名三三昧. 亦通有漏故. 於中

別義下文當說. 而言內外不相奪者. 內識外

境共相現發. 取違順相奪諸善根. 今達皆空

不令奪故. 於大義科隨道擇滅者. 謂於四大

及三法門隨理簡擇. □破諸相伏滅本識戱

論種子. 前三三昧伏其現纏. 此簡擇慧損伏

種子. 由是遂成四智之時能拔種子得轉八識

故. 於如慧定以悲俱利者. 前慧及定皆順如

理. 是故說名於如慧定. 於中亦修大悲相應

自利利他故言俱利. 所以然者. 若離大悲直

修定慧. 墮二乘地障菩薩道. 設唯起悲不修

定慧. 墮凡夫患非菩薩道. 故修三事遠離二

邊. 修菩薩道成無上覺. 故言如是三事成就

菩提. 若不俱行此三事者. 卽住生死及著涅

槃. 不能流入四智大海. 卽爲四魔所得便也.

此是合明. 下卽勸修爲第四門也

經曰梵行長者言云何三三昧佛言三三昧者

所謂空三昧無作三昧無相三昧如是三昧

論曰此是第二重顯. 有二問答顯前二門. 此

顯初門. 是三差別略有三義. 一體用相故. 二

心因果故. 三識見相故. 體用相者. 凡一切法

[&FFFF]#過此三. 法體空故立空三昧. 無作用故無

作三昧. 無相狀故無相三昧. 心因果者. 因果

所起興於心行. 心行空故立空三昧. 諸因無

所有故立無作三昧. 諸果不可得故立無相

三昧. 識見相者. 諸識自體空故立空三昧. 遣

見分故立無作三昧. 遣相分故立無相三昧.

是第三門順前內外不相奪文

經曰梵行長者言云何於大義科佛言大謂四

中              欄

大義謂陰界入等科謂本識是爲於大義科

論曰是顯第二門. 所以四大而別立者. 爲顯

初修先擇[&FFFF]#境. 謂諸法中色法最[&FFFF]#. 內支體

等外山河等. 觀是等法不離四大. 觀是四大

皆不可得. 有方無方俱不成故. 如是簡擇已.

次觀微細. 義謂陰界入. 略廣中故. 略攝觀五.

廣觀十八. 略廣中間觀十二入. 觀察一切皆

不可得. 次言等者. 謂餘法門十二支等. 如是

簡擇觀察力故. 卽能損伏本識之內無始戱

論名言種子. 始時損伏乃至斷滅. 所以前言

隨道擇滅

經曰梵行長者言不可思議如是智事自利利

人過三界地不住涅槃入菩薩道如是法相是

生滅法以分別故若離分別法應不滅  論曰

此是第三領解. 於中有二. 先領觀行. 後解境

界. 如是智事者. 如是三種能成四智之事用

故. 自利利人者. 前二自利第三利人故. 過三

界地者. 前二定慧異凡夫故. 不住涅槃者. 第

三大悲異二乘故. 離彼二邊入菩薩道也. 如

是已下解彼境界. 謂初定境諸識見相. 次智

境界大義科法. 如是法相皆生滅法. 所以然

者. 由妄分別動心海故. 本來靜門若離分別

無其所因. 何由生滅. 以之故言法應不滅

經曰爾時如來欲宣此義而說偈言法從分別

生還從分別滅滅諸分別法是法非生滅  論

曰此下第二以偈重頌. 於中有二. 一者如來

略宣. 二者長者廣演. 今此頌中所言法者. 謂

一心法. 若妄分別動心海故. 若生若滅一切

諸相[&FFFF]#不皆從分別所作. 若就本覺. 本來靜

下              欄

門離諸分別故是法非生滅. 謂從本來滅諸

分別. 無生滅因. 故非生滅. 若使生之與滅皆

從分別之所作者. 瑜伽所說云何而通. 如

彼思所成地中云. 無滅他用無自滅用. 問如

衆緣有故生. 亦衆緣有故滅耶. 答衆緣有

故生. 生已自然滅. 如是相違云何和會. 解云.

因緣道理如彼論說. 唯識道理如此經說. 所

以二說皆有道理

經曰爾時梵行長者聞說是偈心大欣□欲宣

其義而說偈言諸法本寂滅寂滅亦無生是諸

生滅法是法非無生彼卽不共此爲有斷常故

此卽離於二亦不在一住  論曰此下長者廣

頌有八行偈. 卽爲五分. 一者二頌正演前

義. 二者二頌破諸邪解. 三者一頌申己正取.

四者二頌禮正說者. 五者一頌請說未聞. 此

卽第一正演前偈. 於中有三. 一者二句演彼

下半. 二者二句演彼上半. 三者一頌總演二

義. 初言諸法本寂滅者. 謂陰界等法本來寂

滅故. 寂滅亦無生者. 非但諸法本來寂滅. 寂

滅之理亦無生故. 第二中言是諸生滅法者.

謂陰界等世俗法故. 是法非無生者. 從分別

動有生起故. 是就眞俗非一之門以顯動靜

不雜亂義. 第三中言彼卽不共此者. 謂彼寂

滅無生之法不與此生滅法共□故. 爲有斷

常故者. 若彼與此共□有者. 此法生滅卽有

斷邊. 彼法常寂卽有常邊. 同二乘過乖中道

故. 然佛所說一偈之義不墮斷常故. 此卽離

於二. 不無動靜故. 亦不在一住. 不在一住者.

不守一實一心性故. 離於二者擧體動靜非

經數: 一七三○

經名: 金剛三昧經論卷下

頁數: 九九九

上              欄

二法故. 當知是事不可思議

經曰若說法有一是相如毛輪如焰水迷倒爲

諸虛妄故若見於法無是法同於空如盲無日

倒說法如龜毛  論曰此是第二破諸邪解.

邪解雖多大邪有二. 依甚深敎如言取義自

謂究竟難可化故. 一者聞佛所說動靜無二.

便謂是一一實一心. 由是誹撥二諦道理. 二

者聞佛所說空有二門. 計有二法而無一實.

由此誹撥無二中道. 是二邪解服藥成病甚

難可治. 今顯彼過. 此二頌中次第顯之. 初言

若說法有一者. 謂如前說計有一實. 如自所

計說有一法故. 是相如毛輪者. 謂彼所計一實

法相如目□者所見毛輪故. 如焰水迷倒者.

謂如渴鹿見焰謂水馳走而心直是迷倒. 計

有一心亦如是故爲諸虛妄故者. 渴鹿見水□

者見輪學士計一. 如是諸計齊虛妄故. 次破

無見. 若見於法無者. 謂如前說計有二諦. 無

一心法故. 是法同於空者. 彼計一心同於空

理. 空理之外本無一實故. 如盲無日倒者. 謂

如生盲貧窮乞兒本未曾見日輪生明. 其有

目者爲說有日. 盲者謂無不信有日. 直是[&FFFF]#

倒. 彼計亦爾. 由彼本來唯學空有. 而未曾聞

無二中道. 雖有說者不信受故. 所以日輪喩

於中道者. 日輪圓滿有大光明. 唯除盲者無

不見故. 一心亦爾. 周圓無缺有本始覺大光

明照. 除不信者無不入故. 說法如龜毛者. 彼

無見者說一心法但名無體猶如龜毛. 不異

盲人謂無日輪也

經曰我今聞佛說知法非二見亦不依中住故

中              欄

從無住取  論曰此是第三自申正取. 知法

非二見者. 知中道法非有無解之所見故. 卽

離第二無日之倒. 亦不依中住者. 雖離二邊

不存中道一實而住. 卽離第一輪水之妄. 如

是離彼二邊過失故. 從佛敎無住之詮領解

所詮無住之旨. 故言故從無住取也

經曰如來所說法悉從於無住我從無住處是

處禮如來敬禮如來相等空不動智不著無處

所敬禮無住身  論曰此是第四禮能說者.

於中有三. 一者一頌禮能說者. 二者二句禮

能說智. 三者二句禮能說身. 初中言如來所

說法. 悉從於無住者. 謂佛敎法順從無住故.

我從無住處是處禮如來者. 依敎得從於無

住處. 彌知如來最可尊重故. 於是處禮能說

者. 此中言無住者. 不住二諦亦不在中. 雖不

在中而離二邊. 如是名爲無住處也. 第二中

言如來相者. 不以相好爲如來相. 以不動智

爲如來相. 言等空者. 謂如來智無量無邊等

虛空界無所不遍故. 言不動者. 遍達一切無

邊三世. 世有遷流智用不移故. 第三中言不

著者. 法身離二邊故. 無處所者. 中間無所住

故. 故言敬禮無住身也

經曰我於一切處常見諸如來唯願諸如來爲

我說常法  論曰此是第五問所未聞. 於中

上半自申常對. 下之二句請說常法. 自申意

者. 我離諸邊得無住智故. 能一一微塵之中

常見十方無量諸佛. 十方世界諸微塵中無

處不見無量諸佛. 故言一切處常見諸如來.

如華嚴經言. 於一微塵中普見無量佛. 如一

下              欄

微塵中一切塵亦然. 故有如是力堪聞常法.

所以願聞說常法也

經曰爾時如來而作是言諸善男子汝等諦聽

爲汝衆等說於常法  論曰此下第四入果常

法. 於中有三. 一如來說. 二長者演. 其第三

者大衆得益. 初中有二. 許說. 正說. 此卽許

說

經曰善男子常法非常法非說亦非字非諦非

解脫非無非境界離諸妄斷際是法非無常離

諸常斷見了見識爲常是識常寂滅寂滅亦寂

滅  論曰此下第二正說. 於中有二. 先說常

果. 後示常因. 初中二句法常佛常. 初中言常

法非常法者. 謂佛所師法身之體離生滅相

故曰常法. 離常住性故非常法. 非說亦非字

者. 絶能詮名言故. 非諦非解脫者. 超所詮實

義故. 非無非境界離諸妄斷際者. 非畢竟無

亦非有境. 非有境故離妄執境. 而非無故離

斷見境. 際者. 境界之異名也. 是法非無常離

諸常斷見者. 非無常故離諸斷見. 而是法故

離諸常見. 常見所取非是法故. 已明法常次

顯佛常. 了見識爲常者. 於彼常法究竟了見.

了見之時諸識爲常. 所以然者. 前隨無明動

本靜心. 今隨了見歸本靜故. 是識常寂滅者.

諸識本來無生無滅. 無生滅故性常寂滅. 今

了見時永滅如是寂滅之識. 故言寂滅亦寂

滅也. 所以然者. 彼寂滅識是無常法. 所以滅

彼乃得常故. 至下總持品是義當顯. 又此本

來寂滅之性不守常性故言亦寂滅

經曰善男子知法寂滅者不寂滅心心常寂滅

經數: 一七三○

經名: 金剛三昧經論卷下

頁數: 一○○○

上              欄

得寂滅者心常四具觀  論曰此下第二示其常

因. 於中有二. 別明總結. 別中亦二. 先眞證

觀. 後方便觀. 初中言知法寂滅者者. 初地已

上知一切法本來寂滅故. 旣知無起故不滅

心. 不滅心者. 常寂滅故. 是顯所知之寂滅也.

得寂滅者心常眞觀者. 是明能證之心常住.

隨所證理離生滅相. 而□不失眞照觀故

經曰知諸名色唯是癡心癡心分別分別諸法

更無異事出於名色知法如是不隨文語心心

於義不分別我  論曰是第二明其方便觀.

於中有二. 先明唯識尋思. 後顯其如實智. 初

中言更無異事出於名色者. 名謂四蘊. 色是

色蘊. 諸不相應皆假建立. 離此名色更無別

體故. 諸有爲之事皆爲名色所攝. 如是諸法

唯心所作. 離心無境離境無心. 如是名爲唯

識尋思. 如華嚴經言. 心如工□師. □種種五

陰. 一切世間中. 無法而不造. 如心佛亦爾. 如

佛衆生然. 心佛及衆生. 是三無差別. 故已明

尋思. 次顯如實智. 知法如是不隨文語者. 是

名尋思所引如實智故. 心心於義分分別我

者. 是義尋思所引如實智故. 人法二我皆無

有義. 所以於中不分別故

經曰知我假名卽得寂滅若得寂滅卽得阿□

多羅三□三菩提   論曰此是第二總結. 前

二結前方便而得眞觀. 又結眞觀得菩提果

經曰爾時長者梵行聞說是語而說偈言名相

分別事及法名爲三眞如正妙智及彼成於五

我今知是法斷常之所繫入於生滅道是斷非

是常如來說空法遠離於斷常  論曰此下第

中              欄

二長者演說. 於中八頌卽有三意. 初二頌半

判佛敎意. 次有五頌破二邊執. 最後二句. 亦

無二觀. 初中有二. 前二頌明墮二邊敎. 後二

句顯離二邊敎. 初中言名相者. 謂名句字. 句

是名所成. 字是名所資. 皆能表名合爲名相

也. 分別事者. 謂諸有漏心心法事. 言及法者.

謂除前二所有法相. 名句所詮分別所緣. 謂

十色處及法處中色不相應等諸法相也. 是

三一類明雜染相. 所以別說名爲三也. 言眞

如者. 謂正智境. 正妙智者. 本後二智. 言及彼

者. 及彼前三. 此二及彼三合成於五事. 是擧

三乘敎門法相. 我今知是法斷常之所繫者.

明彼敎門所說五事不離斷常二見所著. 所

以然者. 彼四種法帶生滅相不離斷見所著

之境. 其眞如法是常住性不離常見所取之

境故入於生滅道. 是斷神是常者. 別明前三

及正智法皆帶四相入生滅道. 直是斷邊異

於常邊. 卽顯眞如入常有道. 直是常邊異斷

邊也. 如來說空法遠離於斷常者. 明一乘敎

說三空法遠離斷常二邊過三象. 所以然者. 如

前所說. 空相亦空. 空空亦空. 所空亦空. 如是

三空不壞眞俗不存眞俗. 雖離動靜不住中

間. 所以遠離斷常邊也

經曰因緣無不生不生故不滅因緣執爲有如

採空中華猶取石女子畢竟不可得 論曰此

下第二破二邊執. 於中有二. 一者四頌破有

邊執. 二者一頌奪空邊著. 初中有二. 前二頌

半破其有執. 後一頌半示彼眞空. 初中亦二.

初一頌半破因緣執. 次有一頌破餘三緣. 初

下              欄

中言因緣無不生者. 謂本識中一切種子與

異熟識若卽若離皆不可得. 卽如異熟離猶

[&FFFF]#角. 不卽不離亦無所有. 如甁舍等. 但有名

故. 由是道理無生無滅. 而依三乘言敎學者

定執實有因緣種子. 不異愚者欲採空華. 亦

如欲取石女之子. 同彼因緣永不可得. 此中

空華喩於染種. 爲採滅故. 石女兒者喩於淨

種. 爲取養故

經曰離諸因緣取亦不從他滅及於己義大依

如故得實  論曰此是破餘三緣. 若有離諸

種子因緣取餘三緣計從彼生作如是執亦不

應理. 如經亦不從他滅故. 此言他者. 謂增上

緣及所緣緣. 如眼識生依眼緣色. 如是眼色

與識俱時而非識性故名爲他. 等無間緣雖

是識類而體已滅故名爲滅. 若他若滅皆無

自性. 是故識生亦不從彼次言及於己義大

者. 復有計言蘊界等法未來世中各有己體

而未生現. 從此己體而生現在. 爲遮此計故

言亦不從及於己義大. 上句不從之言貫於

此下句故. 此言義者. 謂陰界入. 大者四大. 如

前說故. 計此等法本有自體. 以之故言己義

大也. 依如故得實者. 謂我能破諸有執者依

如理破故得實義

經曰是故眞如法常自在如在如如一切諸萬法不

如識所化離識法卽空故從空處說  論曰此

是第二示眞空法. 後[&FFFF]#故者. 是前執有皆是

虛妄. 其能破者得實之故. 眞如不動妄法不

成也. 識所化者. 謂識所計. 彼所計相理無所

有. 直從情有故名所化. 諸法非如識所化故.